Je bezpečné kombinovať Neoangin sirup a Panadol pre 10-ročné dievča?
Dobrý deň,môžem prosim skombinovať lieky u 10 apol ročnej dcéry neoangin sirup 
a panadolom ?od piatka do nedele brala coldrex.junior  dnes prvý krát neoangin. dakujem a prajem pekny den
Dobrý deň,
ďakujeme za vašu otázku.
Žiaľ v databáze farmaceutických produktov SR nie je registrovaný žiadny produkt s názvom Neo-angin sirup.
Možno ste mali na mysli Junior-angin sirup. Je to sirup určený pri suchom, neproduktívnom kašli, pri bolesti v krku a podráždení sliznice v dutine ústnej a hrdla v dôsledku nachladnutia. Obsahuje prírodné výťažky zo slezu a islandského lišajníka. Slez zmierňuje podráždenie, islandský lišajník tiež zkľudňuje podráždenú sliznicu a vytvára na nej ochrannú vrstvu, ktorá bráni prieniku patogénov.
Medzi zdravotníckou pomôckou Junior angin sirup a liekom Panadol nebola pozorovaná interakcia. Užívanie je možné.
Prajem pekný zvyšok dňa.
S pozdravom
PharmDr. Patrícia Čečková